Μικρά τερατάκια

Τα Μικρά Τερατάκια (αγγλικά: Little Monsters) είναι παιδική σειρά κινουμένων σχεδίων βρετανικής παραγωγής που δημιουργήθηκε από τον Τόνι Γκαρθ. Κεντρικοί ήρωες της σειράς είναι 30 παιδιά που πηγαίνουν ακόμα σχολείο και διαρκώς κάνουν σκανδαλιές. Η σειρά μεταδόθηκε μεταγλωττισμένη και στα ελληνικά από το Alter Channel, καθώς επίσης και από το Star Channel, ενώ κυκλοφόρησαν και σε βιντεοκασέτες και DVD. Έχει 1 μόνο κύκλο και έχουν προβληθεί 52 επεισόδια, από τις 14 Σεπτεμβρίου 1998, μέχρι τις 31 Δεκεμβρίου του ίδιου έτους. Η σειρά βασίζεται στα βιβλιαράκια του Τόνι Γκαρθ. Συνολικά, τα βιβλία κυκλοφόρησαν σε 35 χώρες (Συμπεριλαμβανομένης και της Ελλάδας) και τα κινούμενα σχέδια προβλήθηκαν σε 23 χώρες (Συμπεριλαμβανομένης και της Ελλάδας).

 Τριάντα άτακτα και ζωηρά πιτσιρίκια, κάνουν διαρκώς αταξίες, εντός και εκτός τάξης. Το κάθε παιδί έχει το δικό του χαρακτηριστικό, το οποίο το κάνει ξεχωριστό. Μίνωας ο Σούπερ ήρωας: Ένα παιδί κολλημένο με την τηλεόραση και τους σούπερ ήρωες. Συνήθως τον βλέπουμε με μια στολή σούπερ ήρωα με κόκκινη μάσκα και κάπα. (TV Trevor) Τρύφωνας ο Σίφουνας: Ένα παιδί, πραγματικός σίφουνας, όπου και να πηγαίνει τρέχει διαρκώς. (Boisterous Billy) Ζαχαρίας ο Απορίας: Ένα παιδί, γεμάτο απορίες και περιέργειες για τα πάντα. (Curious Calvin) Ματθαίος ο Πειναλέος: Ένα λαίμαργο παιδί που διαρκώς πεινάει και το αρέσει να τρώει. (Greedy Graham) Χριστόφορος ο Ανυπόφορος: Ένα παιδί που συνεχώς βαριέται και έτσι καταλήγει να γίνεται ανυπόφορος στους γύρω του. (Irritating Irving) Αριστείδης ο Αργοπορίδης: Διαρκώς αργεί για το σχολείο, καθώς αργεί να ξυπνήσει. (Too Late Toby) Ρούλης ο Αρρωστούλης: Ένα παιδί που συνεχώς αισθάνεται άρρωστος. Του αρέσει να κάθεται στο κρεββάτι του. (Sickly Simon) Τόλης ο Χαζοβιόλης: Ένα παιδί που διαρκώς κάνει κουταμάρες. Ακόμα και το ντύσιμό του είναι λάθος πολλές φορές. (Silly Sydney) Χάρης ο Γαργαλιάρης: Ένα παιδί που συνεχώς γαργαλιέται μόλις κάποιος το αγγίξει και διαρκώς χαχανίζει. (Ticklish Timmy) Κυριάκος ο Φιλαράκος: Ένα πολύ γλυκό παιδί, που του αρέσει να κάνει καινούργιους φίλους, πάντα ευγενικός με όλους. (Friendly Franco) Ευτύχης ο Ξενύχτης: Ένα παιδί που του αρέσει να μένει ξάγρυπνος τα βράδια. (Wide-Awake Wesley) Τοτός ο Τολμηρός: Ένα παιδί που τολμάει να κάνει πολλά και ριψοκίνδυνα πράγματα. Μεγάλη του αγάπη, να τρέχει με το σκέιτ του και να σκαρφαλώνει σε δέντρα. (Dangerous Dave) Άρης ο Βρομιάρης: Ένα παιδί πολύ βρώμικο, που πολλές φορές προσπαθούσε να διατηρηθεί καθαρός, αλλά πάντα κατέληγε να λερώνεται. (Dirty Dermot) Κοκός ο Εξυπηρετικός: Ένα παιδί που πάντα προσφέρεται να βοηθήσει τους άλλους, ακόμα κι όταν η βοήθειά του είναι άχρηστη. (Helpful Henry) Ηρακλής ο Αναιδής: Ένα παιδί πολύ αγενές, που διαρκώς βγάζει γλώσσα ή κάνει αγενείς γκριμάτσες σε όποιον του λέει μια κουβέντα. (Rude Roger) Σωτήρης ο Πειραχτήρης: Ένα παιδί καλοσυνάτο αλλά μεγάλο πειραχτήρι, που του αρέσει να πειράζει τους άλλους με διάφορα βρώμικα πράγματα που έβρισκε. (Revolting Ronnie) Περικλής ο Απρεπής: Ένα παιδί πολύ κακομαθημένο, που διαρκώς σκαλίζει είτε τη μύτη του, είτε το αφτί του μπροστά σε κόσμο. (Pickin' Peter) Αγγελική η Αντιδραστική: Ένα κορίτσι που αντιδράει σε όλα όσα τις λένε τα υπόλοιπα παιδιά ή οι μεγαλύτεροί της. (Contrary Constance) Σάρα η Ξεχασιάρα: Ένα κορίτσι, που διαρκώς ξεχνάει πράγματα. (Forgetful Fiona) Λόλα η Ξερόλα: Ένα κορίτσι που ξέρει τα πάντα και έχει άποψη επί παντός. (Know-All Nancy) Πίτσα η Κατσουφίτσα: Ένα κορίτσι που διαρκώς κατσουφιάζει και δεν χαμογελάει σχεδόν ποτέ. (Sulky Sue) Μάρα η Μαρτυριάρα: Ένα κορίτσι που διαρκώς μαρτυράει τους συμμαθητές στις στους δασκάλους. (Tell-Tale Tallulah) Αρετή η Αυταρχική: Ένα κορίτσι που διαρκώς θέλει να γίνεται το δικό της και βλέπει τους πάντες με ύφος αφεντικού. Από τον αδερφό της, μέχρι τους μεγαλύτερούς της. (Bossy Bethany) Κλάρα η Ζημιάρα: Ένα κορίτσι που διαρκώς προκαλεί ζημιές. Ότι και αν πιάνει, το σπάει αμέσως. (Clumsy Clarissa) Ριρή η Σοβαρή: Ένα κορίτσι πολύ σοβαρό, χωρίς αίσθηση του χιούμορ. (Serious Sadie) Σάλλυ η Μεγάλη: Ένα κορίτσι που της αρέσει να ντύνεται και να της συμπεριφέρονται σαν μεγάλη κυρία. (Grown-Up Gabby) Αμέλια η Τέλεια: Ένα κορίτσι που κάνει τα πάντα στην εντέλεια. Από την εμφάνισή της, μέχρι και το πιο απαιτητικό πράγμα. (Perfect Prudence) Λούλα η Ντροπαλούλα: Ένα κορίτσι που διαρκώς ντρέπεται για το οτιδήποτε. (Shy Sophie) Ρόζα η Φασαριόζα: Ένα κορίτσι φωνακλού και φασαριόζα. Συνεχώς φωνάζει και διαμαρτύρεται. Για οτιδήποτε... οπουδήποτε... ότι κι αν της λένε να κάνει. (Tantrum Tabitha) Μελπομένη η Αγχωμένη: Ένα κορίτσι που αγχώνεται για το παραμικρό. (Worried Winnie) Τα Μικρά Τερατάκια στο IMDb